2021 ஐசிசி ஆண்கள் இருபது20 உலகக்கிண்ணம்

2021 ஐசிசி ஆண்கள் இருபது20 உலகக்கிண்ணம் (2021 ICC Men's T20 World Cup) என்பது 7-வது ஐசிசி இருபது20 உலகக்கிண்ணப் போட்டித் தொடர் ஆகும். இதன் போட்டிகள் 2021 அக்டோபர் 17 முதல் நவம்பர் 14 வரை ஐக்கிய அரபு அமீரகத்திலும், ஓமானிலும் நடைபெற்றன. 2016 ஐசிசி உலக இருபது20 போட்டித் தொடரில் வெற்றி பெற்றிருந்த மேற்கிந்தியத் தீவுகள் அணி, நடப்பு வாகையாளராக இருந்தது.

7-வது உலகக்கிண்ணப் போட்டிகள் 2020 அக்டோபர் மாதம் ஆஸ்திரேலியாவில் தொடங்குவதாக இருந்தது, ஆனால் கோவிட்-19 பெருந்தொற்று காரணமாக இப்போட்டித் தொடர் ஒத்திவைக்கப்படுவதாக பன்னாட்டுத் துடுப்பாட்ட அவை (ஐசிசி) 2020 சூலையில் அறிவித்தது. 2021ஆம் ஆண்டு இத்தொடரை இந்தியா நடத்தவிருப்பதாகவும், 2022 நடக்கவிருக்கும் இத்தொடரின் அடுத்தப் பதிப்பை ஆஸ்திரேலியா நடத்தும் எனவும் ஐசிசி அறிவித்தது. ஆனாலும், 2021 ஜூன் மாதத்தில், 2020 இந்தியாவில் கொரோனாவைரஸ் தொற்று பெருமளவில் பாதிப்பை ஏற்படுத்தியதை அடுத்து, 2021 போட்டித் தொடர் ஐக்கிய அரபு அமீரகத்தில் நடத்தப்படும் என ஐசிசி அறிவித்தது. இத்தொடர் 2021 அக்டோபர் 17 இல் தொடங்கியது, இறுதிப்போட்டி 2021 நவம்பர் 14-இல் நடைபெற்றது.  முதல் சுற்றுப் போட்டிகள் ஓமானில் நடைபெற்றன.

நியூசிலாந்து அரையிறுதியில் இங்கிலாந்தை வென்று இறுதிப் போட்டியில் விளையாட முதலாவதாகத் தகுதி பெற்றது. இ20 உலகக்கோப்பை இறுதிப் போட்டி ஒன்றில் முதல் தடவையாக நியூசிலாந்து விளையாடியது. அடுத்த அரையிறுதியில், ஆத்திரேலியா, பாக்கித்தானை 5 இலக்குகளால் வென்று, இறுதிப் போட்டியில் விளையாடத் தகுதி பெற்றது. ஆத்திரேலியா 2010 உலகக்கோப்பைக்குப் பின்னர் இறுதிப் போட்டியில் முதற் தடவையாக விளையாடியது. இறுதிப் போட்டியில், ஆத்திரேலியா நியூசிலாந்தை 8 இலக்குகளால் வென்று தமது முதலாவது இ20 உலகக்கோப்பையை வென்றது. மிட்ச்செல் மார்சு ஆட்ட நாயகனாகவும், டேவிட் வார்னர் சுற்றின் நாயகனாகவும் தெரிவு செய்யப்பட்டனர்.

அணிகளும் தகுதியும் 
31 திசம்பர் 2018  நிலவரப்படி ஐசிசியின் இருபது20 தரவரிசையின் முதல் 9 அணிகள் மற்றும் தொடரின் நடத்துனரான ஆஸ்திரேலியா ஆகிய 10 அணிகளும் 2020 போட்டித் தொடருக்கு நேரடியாகத் தகுதிபெற்றன. அவற்றில் இலங்கை மற்றும் வங்காளதேசம் தவிர மற்ற 8 அணிகளும் சிறப்பு 12கள் சுற்றுக்குத் தகுதிபெற்றன. அந்த இரு அணிகளும், 2020 தகுதி-காண் போட்டிகள் மூலம் தகுதிபெற்ற 6 அணிகளும் சேர்ந்து குழுநிலைப் போட்டிகளில் மோதுகின்றன. அதிலிருந்து முதல் 4 அணிகள் சிறப்பு 12கள் சுற்றுக்கு முன்னேறும்.

நிகழிடங்கள் 
17 ஏப்ரல் 2021 இல் இந்தப் போட்டிகளின் நிகழிடங்களை இந்தியத் துடுப்பாட்டக் கட்டுப்பாட்டுச் சபை முன்வைத்தது. பெங்களூரு, சென்னை, தர்மசாலா, ஐதராபாத், கொல்கத்தா, லக்னோ, மும்பை, மற்றும் புது தில்லி ஆகிய நகரங்களும் இறுதிப்போட்டி நடைபெறும் இடமாக அகமதாபாத்தும் அறிவிக்கப்பட்டன.

எனினும் 2021 சூன் 28-இல், இந்தியத் துடுப்பாட்டக் கட்டுப்பாட்டுச் சபைத் தலைவர் சவுரவ் கங்குலி, கோவிட் 19 பெருந்தொற்று நிலை காரணமாக இந்தப் போட்டித் தொடரை இந்தியாவிலிருந்து ஐக்கிய அரபு அமீரகத்துக்கு மாற்றும் முடிவை பன்னாட்டுத் துடுப்பாட்ட அவைக்கு அறிவித்தார். தொடக்கச் சுற்றுப் போட்டிகள் ஓமானில் நடைபெறும். 2021 சூன் 29 இல், பன்னாட்டுத் துடுப்பாட்ட அவை இந்த நிகழிட மாற்றத்தை உறுதிப்படுத்தியது. இந்தப் போட்டித் தொடர் பின்வரும் நான்கு மைதானங்களில் நடைபெற்றன: துபாய் பன்னாட்டுத் துடுப்பாட்ட அரங்கம், சேக் சையது துடுப்பாட்ட அரங்கம், சார்ஜா துடுப்பாட்ட அரங்கம், அல் ஆமராத் துடுப்பாட்ட அரங்கம்.

முதல் சுற்று

குழு A

குழு B

சூப்பர் 12

குழு 1

குழு 2

வெளியேறு நிலை

அரையிறுதி

இறுதி

தரவுகள் 
சுற்றில் அதிக ஓட்டங்களை எடுத்தவர்: பாபர் அசாம் (303), அதிக இலக்குகளைக் கைப்பற்றியவர்: வனிந்து அசரங்கா (16).

அதிக ஓட்டங்கள்

அதிக இலக்குகள்

குறிப்புகள்

மேற்கோள்கள் 

இருபது20 துடுப்பாட்டம்
ஐக்கிய அரபு அமீரகத்தில் விளையாட்டு
ஓமானில் விளையாட்டு
2021இல் துடுப்பாட்டம்